Aalborg Stiftstidende, 1839-03-22
Collegialtidenden indeholder fortsatte Beretninger og Udfaldet af Collecteringen for de Vandlidte. Til Amtstuen i Frederiksborg er af Districtsprovst Neergaard indbetalt et indsamlet Beløb af 120 Rbd. Sedler. J Frederikssund er indkommet 61 Rbd. 80 s.; i Sors 288 Rbd. 56 s.; i Ringsted 210 Rbd. 15 s.; i Korsør 132 Rbd. 84 s. Skjelskjør 111 Rbd. 87 s.; i Vordingborg 105 Rbd. 8 s.; i Kjøge 151 Rbd. 32 s.; i Roeskilde 570 Rbd. 6 s.; i Tikjøb og Asminderød Pastorater 319 Rbd. 73 s.; i Kallundborg 251 Rbd. 16 s.; i Gjørlev og Bakkendrup Pastorat 42 Rbd.; i Hundby Pastorat 111 Rbd. 38 s.; i Strø Sogn 61 Rbd. 84 s.; i Birkerød Sogn, 73 Rbd. 54 s.; i Stege Kjøbstad 229 Rbd. 59 s.; i Stege Landsogn 101 Rbd. 50 s. og i Borre Sogn 54 Rbd. 73 s. J Odense er indkommen 956 Rbd. 11 s. (Med de øvrige Jndsamlinger og Foranstaltninger til Fordeel for de Vandlidte – bemærker Thomsens Avis" har det ogsaa i Odense den glædeligste Fremgang); i Holstebro 77 Rbd. 40 s. og i Thisted 135 Rbd. 58 s. (i sidstnævnte By - bemærker Thisted Avis" – var forhen specielt til Byens Vandlidte indsamlet 133 Rbd. og desuden privat til Skipper Sand 126 Rbd.) Endvidere er indbetalt til de forskjellige Amtstuer, i Odense 1273 Rbd. 54 s., i Ringsted endvidere 228 Rbd. 55 s., i Nyborg 1049 Rbd. 76 s., i Maribo 561 Rbd. 40 s., i Korsør 217 Rbd. 86 s. Hs. Kgl. Høihed Hertuginde Wilhelmine Marie har i Forening med sin Gemaal, Hert, af Glücksburg tilstillet Cancelliet en Gave af 200 Rbd. Hr. Stiftamtmand Bluhme har i en, i Kbhposten indeholdt, Skrivelse meddeelt Underretning om Fordelingen af de ham til de Vandlidte fra de private Jndbydere i Kjøbenhavn tilstillede 1000 Rbd. i Forening med de 200 Rbd. fra Cancelliraad Hempel i Odense og 200 Rbd. fra Jndsamlings-Committeen i Helsingør. Fordelingen, der foretoges under 27de M. af Stiftamtmanden, i Forening med de skadelidte Egnes Øvrigheder, var begrundet paa Forholdet af den paa de forskjellige Steder anrettede Skade og paa den ved Øyrighederne oplyste Trang til øieblikkelig Hjælp og skeete saaledes: 1) til Launs og Alstrup Sogne i Gislum Herred: 80 Rbd. som den specielle Uddeeling anmodedes Dherrer By og Herredsfoged Jansen, Pastor Lund og Sognefogderne Christen Christensen og Christen Byrialsen; 2) til Løgstør: 840 Rbd. (Uddeelings-Committee: Secretair, Herredsfoged Svanenskjold, Pastor Troyel, Kjøbmand Lunøe, Skipper Christensen og Skipper Theilmann, hvilken Committee alt tidligere var traadt i Virksomhed i Anledning af de fra selve Jurisdictionen indkomne Bidrag); 3) til Sebbersund og Walsted, i Sebber Sogn, Sleth Herred: 80 Rbd. (Uddeelings-Committeen: Secretair Svanenskjold, Sognepræsten, Provst Spleth, Proprietairerne Troyel til Waar og Svanholm til Sebberkloster, og Sognefoged Jens Rasmussen. Disse Byer vilde have erholdt et noget større Bidrag, dersom de ikke med Hensyn til alle Jndvaanernes forarmede Tilstand, af Amtsfattigkasssen i denne Vinter havde erholdt en Gave af 25 Tdr. Rug, og 50 Tdr. Kartofler, 4) til Nibe: 100 Rbd. (Uddelings-Committee: By- og Herredsfoged Lynge, Pastor Tetens og Kjøbmændene R. Færch, Jespersen og Wibroe); 5) til Nørholm Sogn under Hornum Herred: 100 Rbd. (Uddeelings-Committee: Herredsfoged Lynge, Pastor Blicher og Sognefoged Jens Bunderup.) Ved den saaledes skete Fordeling, bemærker Hr. Stiftamtmanden videre, er den øieblikkelige Nød afhjulpen i de under Nr. 1,3 og 5 betegnede Steder. Mellem Byerne Løgstør og Nibe har jeg troet at burde fordeele den mig fra Dherrer, sidst tilsendte Gave lige. Vel er Løgstørs Tab i det Hele uden Sammenligning betydeligere, og dens Adkomst til Andeel i de Summer som ved den almindelige, af Regjeringen foranstaltede, Collect maatte indkomme, altsaa større. Men den øieblikkelige Nød staaer ikke just ganske i Forhold til det lidte Totaltab, og Nibe Byes egen Kraft til at bistaae dens skadelidte Jndvaanere er, paa Grund af den høist forarmede Tilstand, hvilken endog har bevæget Hs. Majestæt til i dette, som i adskillige foregaaende Aar, allernaadigst at komme Communens Fattigvæsen til Hjælp med en betydelig Gave i Korn, kun meget ringe. J Haab, at Dherrer billige hvad jeg saaledes efter bedste Skjønnende har anseet som det rette, tilstiller jeg med Posten idag Committeerne for Løgstør og Nibe hver 100 Rbd. – Alle Committeer nes specielle Regnskaber skulle, saasnart jeg selv modtager dem, uopholdeligen blive Dhrr. forelagte.